《平洲莫即秋索字馈兰为谢因赋答》
明代·梁以壮

临池偶为忆兰亭，君乃移兰到野扃。花欲胜鹅开更白，地因留橘荫常青。

五湖浪迹还家老，一径撩烟养性灵。从此山阴分小僻，满窗风雨写黄庭。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。